stanford-oval/wikipedia huggingface dataset:
יצחק אבן עזרא
יצירתו בדפוס

יצחק אבן-עזרא, שירים; יוצאים לאור על פי כתבי יד וספרי דפוס על ידי נפתלי בן-מנחם, ירושלים: מחברות לספרות, תש"י.
יצחק בן אברהם אבן עזרא, שירים; י"ל על פי כתבי יד בצירוף מבוא והערות על ידי מנחם חיים שמלצר, ניו יורק: בית המדרש לרבנים באמריקה, תשמ"א.
לקריאה נוספת

אהרן מירסקי, 'סגנון ומשקל בשירי יצחק אבן עזרא', בתוך: צבי מלאכי, יד להימן: קובץ מחקרים לזכר א"מ הברמן, לוד: מכון הברמן למחקרי ספרות, תשמ"ד, עמ' 65–72.
שרה כ"ץ, על כמה מן 'הסתומות' בחייו של ר' יצחק אבן עזרא, מחקרים בספרות עם ישראל ובתרבות תימן , יהודית דישון, אפרים חזן (עורכים); ספר היובל לפרופ’ יהודה רצהבי, רמת גן: אוניברסיטת בר-אילן, תשנ"א, עמ' 319–336 ( מידע בקטלוג רמב"י)
גרסה מקוונת של הספר (לבעלי הרשאה), באתר "כותר"
Menahem Schmelzer, 'On the fate of the unique manuscript of Isaac ibn Ezra’s "Diwan",' in: Arthur A. Chiel (ed.), Perspectives on Jews and Judaism: Essays in Honor of Wolfe Kelman, New York: Rabbinical Assembly, 1978, pp. 369-372.
הערות שוליים

↑  שלמה ד. גויטיין, רבנו יהודה הלוי לאור כתבי הגניזה, תרביץ כד, (תשט"ו - 1955), עמ' 141-143
↑  י"ל פליישר, "רבנו אברהם אבן עזרא באפריקה", ממזרח ומערב ג', עמ' 81-91.
↑  שלמה דב גויטיין, "הפרשה האחרונה בחיי רבנו יהודה הלוי", תרביץ כד (תשט"ו - 1955), עמ' 27, שורות 23-25.
↑  מנחם חיים שמלצר, יצחק אבן עזרא שירים, Bet ha-midrash le-Rabanim be-Ameriḳa, 1980, עמ' י', שיר ח', ועמוד 82, מסת"ב 978-0-87334-011-3. (בiw)
↑  מנחם חיים שמלצר, יצחק בן אברהם אבן עזרא - שירים, ניו יורק: בית המדרש לרבנים באמריקה, תשמ"א, עמ' ו-ח
↑  יהודה אלחריזי, תחכמוני - שער שלישי, אתר פרויקט בן יהודה.
↑  הקינה "אבי הבן" באתר פרויקט בן יהודה
↑  שרה כ"ץ, 'על כמה מן 'הסתומות' בחייו של ר' יצחק אבן עזרא', בתוך: יהודית דישון, אפרים חזן (עורכים), מחקרים בספרות עם ישראל ובתרבות תימן: ספר היובל לפרופ’ יהודה רצהבי, רמת גן: אוניברסיטת בר-אילן, תשנ"א, עמ' 326-327.
↑  נחמיה אלוני, [על יצחק בן אברהם אבן עזרא, "שירים", י"ל עפ"י כתבי יד... על ידי מנחם חיים שמלצר (תשמא).], קרית ספר נו, ג, תשמא, עמ' 488-493
↑  ביקורות: נחמיה אלוני, 'יצחק בן אברהם אבן עזרא, "שירים"', קריית ספר נו, ג (תשמ"א), 488–493; הרולד שימל, 'במשקל אמת ומידת הזמן: יצחק בן אברהם אבן עזרא, שירים', מאזנים נד, 6 (תשמ"ב), 16–19; Luis Vegas Montaner, 'Menahem H. Schmelzer, "Isaac Ben Abraham Ibn Ezra, Poems",' Sefarad 41 (1981), 154-158.
| --- | --- |
בקרת זהויות :  NLI: 987007262821005171  ISNI: 0000 0004 4592 6894  LCCN: nr99021822  NKC: ola20231196408  SUDOC: 237847914  VIAF: 299214865   WorldCat (עם VIAF): 299214865
Civilization Revolution

| --- | --- |

 כללי
 תאריך הוצאה:  13 ביוני 2008 
 סוגה:  משחק אסטרטגיה מבוסס תורות
 פיתוח:  Firaxis Games 
 הוצאה לאור:  2K Games 
 ארץ מקור:  ארצות הברית 
 סדרה:  ציוויליזציה
 דרישות תוכנה
 מנוע משחק:  Gamebryo 
 מצבי משחק:  משחק יחיד, מרובה משתתפים
 פלטפורמות:  Nintendo DS, iOS, Xbox 360, פלייסטיישן 3, Windows Phone 
 המשחק הקודם:  Civilization IV
 המשחק הבא:  Civilization V
 אתר רשמי
 
Sid Meier's Civilization Revolution (בקיצור Civilization Revolutions, לעיתים גם Civ Rev) הוא משחק אסטרטגיה מסדרת ציוויליזציה שפותח ל-Xbox 360 ,פלייסטיישן 3 ,iOS נינטנדו DS ,Windows Phone. המשחק פותח על ידי Firaxis Games ,Darkside Game Studios ,2K Shanghai. למשחק פותח משחק המשך Civilization Revolution 2.
מהלך המשחק > תקציר המשחק

לאחר בחירת רמת הקושי והציוויליזציה שלך נוצר בצורה אקראית עולם משחק המתחיל בשנת 4000 לפנה"ס כאשר לרשותך יחידת מתיישבים איתם עליך להקים את עיר הבירה. מומלץ לנוע בעזרת המתיישבים ולחפש את המיקום האידיאלי להקמת עיר הבירה.
לאחר מכן עליך לפתח את העיר ובעזרת המשאבים להמשיך ולהגדיל את שליטתך בעולם.
מהלך המשחק > משאבים

ריבועי גדילה - מופיעים בממשק העיר כתפוחים ירוקים, משמשים להגדלת אוכלוסיית העיר, מאפשרים את הרחבת פעילות העיר במשבצות הסמוכות וקריטיות ליצירת ערים נוספות.
ריבועי ייצור - מופיעים בממשק העיר כפטישים, קובעים את מהירות הייצור של העיר, לכל יחידה ומבנה במשחק "מחיר" המופיע כמספר פטישים.
ריבועי מסחר - מופיעים בממשק העיר כעיגול אדום עם שני חצים, מאפשר לייצר זהב או לשפר את תפוקת המחקר של השחקן. בעזרת זהב ניתן לקדם תהליכים מסוימים (יצירת יחידות, בניית מבנים) ובעזרת מדע ניתן לפתח טכנולוגיות חדשות.
מהלך המשחק > ניצחון במשחק

ניצחון צבאי - ניצחון בו אתה כובש את כל ערי הבירה של הציוויליזציות האחרות.
ניצחון טכנולוגי - ניצחון בו אתה בונה תחנת חלל ומשגר אותה.
ניצחון תרבותי - ניצחון בו כמות האנשים הנהדרים (Great Person) פלאי העולם (Wonder) והערים המומרות שלך שוות ביחד ל-20 ואתה בונה את האו"ם.
ניצחון כלכלי - בו אתה צובר 20,000 מטבעות ובונה את הבנק העולמי.
יחידות צבא

היחידה הראשונה במשחק היא לוחם. הלוחם הוא היחידה הכי חלשה, אך הכי בסיסית. קיימות יחידות רבות החזקות ממנו.
יחידות צבא > יחידות התקפה יבשתיות

לגיון - התקפה: 2. הגנה: 1. צעדים בתור: 1.
סוס - התקפה: 2. הגנה: 1. צעדים בתור: 2.
בליסטרה - התקפה: 4. הגנה: 1. צעדים בתור: 1.
אביר - התקפה: 4. הגנה: 2. צעדים בתור: 2.
תותח - התקפה: 6. הגנה 2. צעדים בתור: 1.
טנק - התקפה: 10. הגנה: 6. צעדים בתור: 3.
ארטילרי - התקפה: 16. הגנה: 2. צעדים בתור: 2.
יחידות צבא > יחידות הגנה

קשת התקפה: 1. הגנה: 2. צעדים בתור: 1.
פיקמן התקפה: 1. הגנה: 3. צעדים בתור: 1.
רובאי התקפה: 3. הגנה: 5. צעדים בתור: 1.
חיל רגל מודרני התקפה: 4. הגנה: 8. צעדים בתור: 1.
יחידות צבא > יחידות ימיות

מפרשית קרב התקפה: 1. הגנה: 1. צעדים בתור: 2.
ספינת קרב התקפה: 2. הגנה: 2. צעדים בתור: 3.
משחטת התקפה: 6. הגנה: 6. צעדים בתור: 5.
אניית מלחמה התקפה: 12. הגנה: 18. צעדים בתור: 4.
צוללת התקפה: 12. הגנה: 2. צעדים בתור: 2.
יחידות צבא > יחידות התקפה אוויריות

מטוס קרב התקפה: 6. הגנה: 4. צעדים בתור: 8. תורות בלי בסיס: 2.
מטוס מפציץ התקפה: 18. הגנה: 3. צעדים בתור: 6. תורות בלי בסיס: 4.
כאשר יש 3 יחידות מאותו סוג באותה משבצת, אפשר לעשות צבא של היחידות האלה.
עמים

| עם | מנהיג | עיר בירה |
| --- | --- | --- |
| רומאים | יוליוס קיסר | רומא |
| מצרים | קלאופטרה | תבאי |
| יוונים | אלכסנדר הגדול | אתונה |
| ספרדים | איזבלה | מדריד |
| גרמנים | ביסמרק | ברלין |
| רוסים | קטרינה | מוסקבה |
| סינים | מאו | בייג'ינג |
| אמריקאים | לינקולן | וושינגטון |
| יפנים | טוקוגאווה | קיוטו |
| צרפתים | נפוליאון | פריז |
| הודים | גנדי | דלהי |
| ערבים | צלאח א-דין | טריפולי |
| אצטקים | מונטזומה | טאוטיווקאן |
| זולו | שאקה | זימבבואה |
| מונגולים | ג'ינגיס חאן | קאראקום |
| אנגלים | אליזבת הראשונה | לונדון |
עמים > שדרוגים מ-Civilization Revulution II

| עם | מנהיג |
| --- | --- |
רוסים: לנין
סינים: טאי-דזונג
אמריקאים: ג'ון קנדי
צרפתים: שארל דה גול
אנגלים: וינסטון צ'רצ'יל
קוריאנים: סג'ונג
מיכאיל פרוכורוב

| --- | --- |

 לידה:  3 במאי 1965 (בן 59) מוסקבה, ברית המועצות ברית המועצות 
 מדינה:  רוסיה רוסיה ישראל ישראל
 השכלה:  האוניברסיטה לפיננסים של ממשלת הפדרציה הרוסית (1989) 
 מפלגה:  המצע האזרחי, המפלגה הקומוניסטית של ברית המועצות, מפלגת המעשה הנכון 
 השקפה דתית:  אתאיזם 
 פרסים והוקרה:  אביר בלגיון הכבוד (2011)  מסדר הנסיך הקדוש דניאל של מוסקבה, דרגה 2 (2004)  עיטור הידידות (רוסיה) (2006)  מדליה על הישגים למען המולדת דרגה ראשונה (2014)  תעודת כבוד נשיאותית של הפדרציה הרוסית 
 חתימה:   
 mdprokhorov.ru
 
מיכאיל דמיטרייביץ' פרוכורוב (ברוסית: Михаил Дмитриевич Прохоров; נולד ב-3 במאי 1965, מוסקבה) הוא מדינאי יהודי רוסי, איש עסקים ואוליגרך. הוא נשיא קרן ההשקעות הפרטית אונקסים, מנכ"ל חברת פוליוס-גולד, ממפיקות הזהב הגדולות בעולם, נשיא איגוד הביאתלון הרוסי, והוא מחזיק במרבית מניות רוסאל, חברת האלומיניום הגדולה בעולם ומניות חברת נורילסקי ניקל, ממפיקות הניקל הגדולות בעולם.
כמו כן במשך עשור (2009–2019) היה הבעלים של קבוצת ה-NBA ברוקלין נטס. על פי מגזין בלומברג לשנת 2021 הונו מוערך במעל 13 מיליארד דולר.
התמודד בבחירות הנשיאותיות במרץ 2012 מול ולדימיר פוטין וזכה בכ-8% מהקולות.
ב-2022 במהלך הפלישה הרוסית לאוקראינה החליט לעלות לישראל.
קורות חיים

פרוכורוב נולד במוסקבה שברוסיה הסובייטית דאז. אביו דמיטרי פרוכורוב היה ראש המחלקה לקשרים בינלאומיים של הוועדה הממלכתית לספורט ותרבות הגוף של ברית המועצות (Управления международных связей Госкомспорта СССР), כיום המחלקה לשיתוף פעולה בינלאומי של משרד הספורט והנוער של רוסיה, עובדה שאפשרה לו לנסוע עם אביו מסביב לעולם, זכות שנמנעה ממרבית תושבי ברית המועצות. סבתו מצד אימו, אנה בלקינה, הייתה מיקרוביולוגית יהודייה-רוסייה שנשארה במוסקבה במהלך מלחמת העולם השנייה כדי לייצר חיסונים בעוד שבתה תמרה (אימו של מיכאיל) הועברה מזרחה למען ביטחונה. אחותו של מיכאיל, אירינה פרוכורובה, היא מבקרת ספרותית ועורכת המגזין "תסקיר ספרותי חדש" (Новое литературное обозрение).
לאחר סיום בית הספר התיכון התקבל ללימודים אקדמאים, אך העדיף להתגייס לצבא. בשנים 1983–1985 שירת בצבא האדום. עם סיום השרות הצבאי חזר ללמוד. ב-1988, בשנתו האחרונה במכון הפיננסי המוסקבאי, הוא היה לחבר המפלגה הקומוניסטית של ברית המועצות. ב-1989 סיים את הפקולטה ליחסי כלכלה בינלאומיים של המכון המוסקבאי לכלכלה (כיום האוניברסיטה הפיננסית של ממשלת רוסיה), יחד עמו בקורס למד אלכסנדר חלופונין, לימים מושל מחוז קרסנויארסק ואנדריי קוזלוב, מי שהיה בנקאי בכיר וכיהן כסגן נגיד בנק רוסיה ונרצח.
קריירה

ב-1989 התמנה פרוכורוב למנהל הבנק הבינלאומי לשיתוף פעולה כלכלי (Международный банк экономического сотрудничества). באותה תקופה בבנק עבד גם ולדימיר פוטנין. הם היו שותפים בעסקים במשך מספר שנים עד שנפרדו בשנת 2008.
ב-1992 היה יו"ר הדירקטוריון של בנק המסחר "חברת המימון העולמית" ובשנים 1993–1998 היה יו"ר בנק אונקסים שהפך לבנק המאוחד לייבוא וייצוא (Объединённый экспортно-импортный банк). מ-1998 ועד שנת 2000 היה יו"ר דירקטוריון בנק אונקסים, ושנתיים לאחר מכן היה נשיא רוסבנק.
בשנים 2001–2007 היה יו"ר הדירקטוריון ומנכ"ל נורילסק-ניקל - יצואנית הניקל הגדולה בעולם, והספונסר הראשי של צסק"א מוסקבה. לאחר שהתפטר מתפקיד המנכ"ל ב-2007 המשיך להחזיק ב-25% מן המניות. בשנים 2006–2010 היה יו"ר הדירקטוריון של "פוליוס-זולוטו" ממפיקות הזהב הגדולות בעולם, ומ-2010 ועד יוני 2011 היה למנכ"ל החברה.
החל מ-2007 עומד בראש מועצה בתאגיד הממלכתי "רוסננו - התאגיד הרוסי לננו-טכנולוגיה" (Российская корпорация нанотехнологий) ובאותה שנה פרוכורוב ייסד גם את קרן ההשקעות "קבוצת אונקסים" והיה לנשיאהּ. מיוני 2008 היה לחבר בדירקטוריון נורליסקי ניקל ובאותה שנה מונה לעמוד בראש איגוד הביאתלון הרוסי.
מ-2010 עד 2019 היה הבעלים של קבוצת ה-NBA ברוקלין נטס והיה לרוסי הראשון שבבעלותו קבוצת ספורט אמריקנית. נוסף לזה הוא ממפתחי רעיון המכונית החשמלית ברוסיה והוא המממן העיקרי של יו מובייל - פרויקט הרכב ההיברידי הרוסי.
ב-25 ביוני 2011, הוא נבחר ליו"ר מפלגת "המעשה הנכון", מפלגת ימין ליברלית המתעתדת להיבחר לדומה של רוסיה בבחירות הפרלמנטריות ברוסיה 2011 אלא שבספטמבר אותה שנה כבר סולק מהמפלגה באמצעות מרד בתוך התנועה. לפי דעתו המרד הוכן על ידי אנשי הממשל.
בדצמבר 2011 החליט פרוכורוב לשוב לפוליטיקה ועל רקע המחאות בעקבות הבחירות לפרלמנט הרוסי, הכריז כי יתמודד לתפקיד נשיא רוסיה מול ולדימיר פוטין. פרוכורוב השתתף בבחירות וזכה בכ-8% מקולות הבוחרים.
ביוני 2012 פרוכורוב הכריז על הקמת מפלגה חדשה "המצע האזרחי" (Гражданская платформа) שנרשמה רשמית. מטרת המפלגה היא להשתתף בבחירות האזוריות ברוסיה. בשנת 2015 הוא עזב את המפלגה שהקים.
הערות שוליים

↑  איתמר אייכנר, התמודד מול פוטין והיה בעלי קבוצת NBA: אוליגרך רוסי עלה לישראל, באתר ynet, 4 באפריל 2022
↑  "Mikhail Prokhorov: The Oligarch Presidential Candidate". RussianMind. אורכב מ-המקור ב-2014-05-12. נבדק ב-28 בספטמבר 2013. {{cite web}}:  (עזרה)
↑  Brown, Chip (28 באוקטובר 2010). "The N.B.A.'s Oligarch and His Power Games". The New York Times Magazine. נבדק ב-12 בדצמבר 2011. {{cite news}}:  (עזרה)
↑  ציטוט מתוך ריאיון שנתן פרוכורוב
↑  AP, רוסיה: הקרמלין לא רצה אוליגרך וארגן לו "מרד", באתר ynet, 15 בספטמבר 2011
↑  המיליארדר שינסה לנצח את פוטין
| --- | --- |
בקרת זהויות :  GND: 1012623610  ISNI: 0000 0001 3926 7157  LCCN: n2011068936  NKC: js2012686540  SUDOC: 159135745  VIAF: 187094951   WorldCat (עם VIAF): 187094951
אוטיס בירדסונג

| --- | --- |

בירדסונג בשנת 1978
 לידה:  9 בדצמבר 1955 (בן 68) וינטר הייבן שבפלורידה, ארצות הברית
 עמדה:  קלע
 גובה:  1.91 מטר
 מכללה:  אוניברסיטת יוסטון
 דראפט:  בחירה שנייה, 1977 קנזס סיטי קינגס
 קבוצות כשחקן
 1977 – 1981   1981 – 1988   1988 – 1989:  קנזס סיטי קינגס   ניו ג'רזי נטס   בוסטון סלטיקס
 הישגים כשחקן
 חמישיית העונה השנייה ב-NBA ‏(1981)   4 בחירות למשחק האולסטאר (1979–1981, 1984)
אוטיס לי בירדסונג (באנגלית: Otis Lee Birdsong; נולד ב-9 בדצמבר 1955) הוא כדורסלן עבר אמריקאי, ששיחק בליגת ה-NBA בין השנים 1977–1989. לאורך קריירת ה-NBA רשם ממוצעים כוללים של 18.0 נקודות, 3.0 ריבאונדים ו-3.2 אסיסטים למשחק.
קריירת מכללות

בירדסונג נולד וגדל בעיר וינטר הייבן שבפלורידה. בין השנים 1973–1977 למד באוניברסיטת יוסטון, ובארבע עונותיו כשחקן קבוצת האוניברסיטה קלע 24.4 נקודות בממוצע למשחק. את עונתו האחרונה באוניברסיטה, 1976/1977, סיים בירדסונג כקלע הרביעי בטיבו בליגת המכללות כולה לאחר שקלע שיא מחוזי של 30.3 נקודות בממוצע למשחק. בסיום העונה זכה בפרס שחקן השנה של המחוז הדרום-מערבי ("Southwest Conference Player of the Year") וכן נבחר לחמישיית העונה של ליגת המכללות ("First-team All-American").
בשנת 1980 נבחר בירדסונג ל"שחקן העשור" של המחוז הדרום-מערבי. לאורך תקופתו באוניברסיטת יוסטון קלע בסך הכול 2,832 נקודות, אשר מציבים אותו במקום ה-15 בתולדות ליגת המכללות (נכון לשנת 2017).
קריירת משחק

בירדסונג נבחר על ידי קנזס סיטי קינגס בבחירה השנייה של דראפט ה-NBA לשנת 1977. בעונתו הראשונה בקנזס סיטי קלע 15.8 נקודות בממוצע למשחק וקבוצתו ניצחה 31 משחקים בלבד (37.8%), אך בשלוש העונות הבאות שיפר את תפוקתו לכ-23 נקודות למשחק ועזר לקינגס להעפיל לפלייאוף ה-NBA שלוש פעמים ברציפות. בכל שלוש עונות אלו השתתף בירדסונג במשחק האולסטאר, ובעונת השיא שלו, 1980/1981, אף נבחר לחמישיית העונה השנייה ב-NBA לאחר שקלע 24.6 נקודות בממוצע למשחק. בפלייאוף 1981 הוביל את הקינגס יחד עם חבריו לקו האחורי – פיל פורד וסקוט ודמן – עד לסדרת גמר המערב בו הפסידה ליוסטון רוקטס. לאחר שהצטיין בסיבוב הפלייאוף הראשון מול פורטלנד טרייל בלייזרס עם 27.0 נקודות למשחק, נפצע בירדסונג בכף רגלו הימנית, והוגבל בהמשך הפלייאוף לממוצע של 8.6 נקודות למשחק בלבד.
לקראת עונת 1981/1982 נשלח בטרייד לניו ג'רזי נטס, במדיה שיחק במשך שבע העונות הבאות. בחמש עונותיו הראשונות עם הנטס שמר בירדסונג על יכולת טובה כשרשם ממוצעים של 17.3 נקודות ו-3.7 אסיסטים למשחק, ולצד באק ויליאמס, דריל דוקינס ומייקל ריי ריצ'רדסון הוביל את הקבוצה לחמש הופעות רצופות בפלייאוף ה-NBA. בעונת 1986/1987 סבל משבר מאמץ ברגלו אשר אילץ אותו להחמיץ 75 משחקים, ובעונתו האחרונה בניו ג'רזי קלע ממוצע של 10.9 נקודות בלבד. בעונת 1988/1989 השתתף בשבעה משחקים כשחקן בוסטון סלטיקס, ובסיום אותה עונה פרש ממשחק, בגיל 33.
הערות שוליים

↑  סטטיסטיקות הקריירה של בירדסונג ב-NBA, באתר Basketball-Reference
↑  סטטיסטיקות המכללות של בירדסונג, באתר Sports-Reference
↑  Men's Basketball Great Otis Birdsong to Join SWC Hall of Fame, באתר של קבוצת אוניברסיטת יוסטון, 30 ביולי 2014
↑  Division I Men’s Basketball Records
↑  רשימת הנבחרים בדראפט ה-NBA‏ 1977, באתר Basketball-Reference
↑  Birdsong Case to Arbitrator, באתר הניו יורק טיימס, 11 במרץ 1987
זמר הג'אז

| --- | --- |

אל ג'ולסון מככב בסרט בעקבותיו נוצרה ההצגה זמר הג'אז
 מבוסס על:  זמר הג'אז 
 בימוי:  אלן קרוסלנד גורדון הולינגסהד
 הופק בידי:  ג'ק וורנר
 תסריט:  סמסון רפאלסון
 עריכה:  הארולד מקקורד 
 שחקנים ראשיים:  אל ג'ולסון מיי מקאבוי וורנר אולנד
 מוזיקה:  לואיס סילברס 
 צילום:  הול מור 
 מדינה:  ארצות הברית 
 חברת הפקה:  האחים וורנר, The Vitaphone Corporation 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  6 באוקטובר 1927
 משך הקרנה:  88 דק' 
 שפת הסרט:  אנגלית 
 סוגה:  סרט רומנטי, סרט דרמה, סרט מוזיקלי, מלודרמה 
 תקציב:  422,000‏$
 דף הסרט ב־IMDb
 
זמר הג'אז (באנגלית: The Jazz Singer) הוא סרט קולנוע פורץ-דרך משנת 1927. הוא היה מהסרטים הראשונים שכללו פסקול סינכרוני משולב עם תמונה, והוא מציין את נקודת המפנה בעולם הקולנוע מן הקולנוע האילם (הראינוע), אל הקולנוע המדבר (על אף שהוא איננו הראשון).
הקול בסרט שולב בדיאלוג עם שירים, ואף שנחשב לראשון הסרטים המדברים, הסרט מכיל מספר מועט של דקות עם שירה ודיבור, רוב הדיאלוגים בסרט מועברים על ידי שימוש בכתוביות ובמשחק המאפיין את הקולנוע האילם.
ההצגה "זמר הג'אז" עלתה בעקבות הסרט בשנת 1929 והפכה למחזמר הראשון המבוסס על סרט קודם, דבר המאפיין את ברודוויי כיום עם מחזות זמר פופולריים כגון מלך האריות, קינקי בוטס, ביטלג'וס והיירספריי.
בארץ ישראל הוצג הסרט לראשונה בתל אביב בראשית שנות ה-30 בקולנוע עדן, שנקרא עדיין "ראינוע עדן".
בשנת 1996 נבחר הסרט להישמר בארכיון הסרטים הלאומי של ארצות הברית. בשנת 1998 נבחר הסרט למקום ה-90 ברשימת הסרטים האמריקאים הטובים בכל הזמנים של מכון הסרטים האמריקאי.
לסרט נעשו מספר גרסאות נוספות.
תקציר העלילה

ג'קי רבינוביץ', נער יהודי בניו יורק, חולם להיות זמר ג'אז, בעוד שאביו רוצה שבנו ימשיך את דרכו כחזן. לאחר ריב גדול עוזב ג'קי את הבית ומצטרף ללהקת מופעי מינסטרל. שנים אחר כך ג'קי הופך לג'ק רובין ועומד בפני פריצה גדולה בברודוויי. ערב הפתיחה, הוא ערב יום כיפור, מודיעה לו אמו שאביו חולה, אולי אף גוסס, ושעליו להחליפו בבית הכנסת בתפילת כל נדרי. בעקבות לחצי אמו מצד אחד (המתנגשים מול לחצי אמרגנו וחברתו הלא-יהודיה), מחליט ג'קי לומר את תפילת כל נדרי במקום אביו, וההופעה בברודוויי נדחית. ההורים מאושרים מהחלטתו ורואים בה הוכחה לכך שג'קי נותר יהודי בלבו. למחרת נפטר אביו של ג'קי, וג'קי מופיע בברודוויי וזוכה להצלחה גדולה.
הערות שוליים

↑  בפסקול הסרט, נשמעות מספר יצירות שאינן מהתפילות בבית הכנסת בקולו של החזן יוסף רוזנבלט, זאת לאחר שהחזן סירב להקליט תפילות כמו "כל נדרי" לסרט. לפי התסריט המקורי, תוכנן שיקליט את התפילה ואף יופיע בתפקיד "החזן רבינוביץ'", אביו של ג'קי.
| --- | --- |
בקרת זהויות :  NLI: 987007289005605171  GND: 4644102-5  LCCN: n79013267  MusicBrainz work: 59f37259-6d55-48ee-91ac-e3d8ebbd1719  VIAF: 293065406   WorldCat (עם VIAF): 293065406 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
יום נדידת הציפורים

יום נדידת העופות העולמי הוא יום אשר נועד בשביל להעלות את המודעות לגבי שימור העופות הנודדים וחשיבות נדידת העופות. יום זה מצוין במדינות שונות ברחבי העולם על ידי פסטיבלים, סיורי צפרות וכו'. בדרך כלל, ליום זה יש נושא ומטרה המשתנה בכל שנה, לדוגמה: בשנת 2019 יום הציפורים התמקד בבעיית זיהום הפלסטיק.
מהי נדידה

במקרה של עופות, נדידה מתרחשת לרוב בין אזורי קינון בצפון כדור הארץ (אירופה אסיה ואמריקה הצפונית) לאזורי החריפה הקרובים יותר לקו המשווה או מדרום לו (המזרח התיכון, אפריקה, דרום אסיה ומרכז ודרום אמריקה בהתאמה) ובחזרה. לנדידה שני מועדים ושני כיוונים. נדידת הסתיו, מתרחשת מסוף הקיץ, לאחר תום עונת הקינון, ועם התקצרות הימים והתקררות האוויר, מתחילה הנדידה דרומה אל אזורים בהם יהיה מזון במהלך החורף. הכיוון - דרומה בנדידת האביב, עם התארכות הימים והתחממות, מתחילה התנועה צפונה אם עבר אזורי הקינון המתעוררים מתרדמת החורף. הכיוון - צפונה בישראל בורכנו בנדידה בקנה מידה "תנ"כי". מיקומה של ישראל בצומת היבשתית בין אסיה, אירופה ואפריקה, בין הים התיכון במערב והמדבר הערבי במזרח ועל גבולה הצפוני של רצועת המדבריות, הופך את חלקת האדמה הזו למוקד משיכה אדיר לעופות הנודדים.
היסטוריה

יום נדידת העופות העולמי התחיל בשנת 1993 כאשר מרכז נדידת העופות בסמית'סוניאן, מעבדת חקר הציפורים בקורנל ורשות הדגה וחיות הבר של ארצות הברית החליטו ליזום אירוע בשום "יום נדידת העופות העולמי", ביום זה הופעלו פעילויות שונות ברחבי אמריקה כמו פסטיבלים של ציפורים ותוכניות חינוך. בגלל ההצלחה הגוברת של יום זה, יום זה החל להיות מנוהל על ידי "סביבה למען אמריקאים" (Environment for the Americas (EFTA)), מוסד אשר פועל ללא מטרות רווח ומחבר אנשים אל נושא שימור הציפורים על ידי תוכניות שונות. עם השנים, הEFTA (סביבה למען האמריקנים) ערך שינויים ושיפר את יום נדידת העופים העולמי. כמו כן, הוחלט לציין את יום נדידת העופות העולמי עם רק נושא אחד לגבי שימור העופות וזאת בשביל להדגיש את חשיבות נושא זה לנדידת העופות.
ב-26 באוקטובר 2017. הEFTA (סביבה למען האמריקאים), הCMS (האמנה בדבר שימורם של מינים נודדים של חיות בר), הAEWA (ההסכם האפריקני-אירואסייתי לשימור נדידת ציפורי המים) הודיעו לגבי השותפות ביניהם אשר מאחדת באופן רשמי את שתי התוכניות הקמפיין הגדולות בעולם לגבי העלאת המודעות לציפורים, IMBD - יום נדידת הציפורים הבינלאומי ו-WMBD - יום נדידת הציפורים העולמי, והחל מ-2018 השם של תוכנית הקמפיין המאוחדת הוא WMBD - יום נדידת הציפורים העולמי והוא מצוין פעמיים בשנה, בשבת השנייה במאי ובאוקטובר.
תאריכי יום נדידת הציפורים

2016:
שבת
מאי 14
יום נדידת העופות העולמי
2017:
שבת
מאי 13
יום נדידת העופות העולמי
2018:
שבת
מאי 12
יום נדידת העופות העולמי
2019:
שבת
מאי 11
יום נדידת העופות העולמי
2020:
שבת
מאי 9
יום נדידת העופות העולמי
2021:
שבת
מאי 8
יום נדידת העופות העולמי
2022:
שבת
מאי 14
יום נדידת העופות העולמי
2023:
שבת
מאי 13
יום נדידת העופות העולמי
2024:
שבת
מאי 11
יום נדידת העופות העולמי
2025:
שבת
מאי 10
יום נדידת העופות העולמי.
חשיבות יום נדידת הציפורים

יום נדידת הציפורים בא להדגיש את חשיבות נדידת הציפורים ושימור המסע שלהם. הציפורים נודדות ממקום למקום כדי לספק לעצמן תנאי מחיה טובים ובתי גידול על מנת לגדל צאצאים. נדידת הציפורים הוא מסע מסוכן שכרוך בסכנות רבות הנגרמות לרוב כתוצאה מהתערבותו של האדם בטבע. ככל שהאדם יפעל וישנה יותר את הטבע סביבו כך הסכנות במהלך המסע רק יגבהו ויקטינו את סיכויי ההישרדות של הציפורים. ההקטנה של סיכויי ההישרדות יכולה לגרום להכחדות מיני הציפורים ומשם לפגיעה במגוון הביולוגי הרחב בטבע ואף בנו. הציפורים עוזרות לנו במגוון דרכים כמו:
הציפורים אוכלות את חסרי החוליות ובכך שומרות על מאזן הטבע.
רבים ממיני הציפורים מאביקים את הצמחים וכ־5% מהצמחים המאובקים משמשים לצורכי רפואה ומזון.
חלק מציפורים כגון הנשר אוכלים נבלות (חיות מתות) ובכך מנקים את הפסולת מן הטבע.
ישנם סוגי ציפורים הלוקחים את הזרעים של הצמח שאכלו ומפיצים בעזרתם את הגרגירים שלו. בזכות זה יש להן את היכולת להחיות צמחים בחזרה למערכות אקולוגיות שנהרסו ולהפיץ מיני צמחים ליבשות אחרות בעקבות נדידתן)
מערכות הטבע אינן יתקיימו ללא הציפורים מכיוון שהן מהוות תפקיד חשוב ועיקרי במערך הטבע. בעקבות זאת מנסים לשמר ולעודד את נדידת הציפורים בכל רחבי העולם.
כיצד מציינים את היום ברחבי העולם

יום נדידת הציפורים הבינלאומי נחגג ברחבי העולם בכך שהאנשים מארגנים מיזמים בשמורות טבע ופסטיבלים ססגוניים שבהם הם חוקרים ולומדים את הציפורים הנודדות, לרוב ההורים מלמדים את ילדיהם על הילדים וכך גם בבתי הספר המורים מלמדים על הציפורים הנודדות, אחת הדרכים הכי מפורסמות לחגיגת היום היא אימוץ ציפורים, היא מפורסמת בכך שזה מעלה את המודעות של האנשים שלא קונים ציפורים אלה מאמצים אותן.
כיצד מציינים וחוגגים את היום בישראל

ישראל נמצאת במיקום גאוגרפי ייחודי ומועדף על העופות ובעיקר על העופות הדואים. העופות הדואים אלו הן ציפורים שעפות בעזרת כושר התעופה הפסיבית ובעזרת תרמיקות שאלו הם זרמי אוויר חמים. העופות דואים מסוגלים לזהות את זרמי האוויר הללו לגלוש לתוכן ולתת לזרם לשאת אותם כלפי מעלה. לאחר שצברו גובה רב הן פורסות את כנפיהן נוטשות את התרמיקה (זרם האוויר החם) וממשיכים לנוע בשמיים בזכות הכנפיים הפרוסות כלפי מטה עד להגעה לתרמיקה חדשה (תוך איבוד גובה). המעבר בין התרמיקות לא צורך מהעופות הרבה אנרגיה ובזכות זה יש להן את היכולת לעבור מרחקים עצומים כמעט ללא מאמץ. אותן התרמיקות שבעזרתן העופות נעזרות לחציית מרחקים ארוכים נמצאות בישראל בשעות היום ובנתיבי יבשה. בנוסף ישראל ממוקמת בין אירופה ואסיה לבין דרום אפריקה ולכן ישראל משמשת כמקום עצירה נוח לאותן הציפורים הנודדות. בעקבות היתרונות של ישראל כמקום עצירה לציפורים בכל עונת נדידת כחצי מיליארד (500,000,000) ציפורים נודדות מעל ישראל. בנוסף רשות הטבע והגנים פועלת רבות להגנה ולשמירה על העופות הנודדים בשמי ישראל ומציינת מדי שנה את יום הנדידה העולמי בנוסף על מנת שהציבור יכיר את העופות הנודדים ואת בית הגידול שלהן. יום נדידת העולמי זהו יום שבו כל מדינה חוגגת את נדידת הציפורים ובכל שנה יש נושאים שונים שקשורים לחשיבות הסביבה ולציפורים בפרט.
הערות שוליים

↑  יום נדידת הציפורים העולמי 2017 – שאלות ותשובות, באתר www.parks.org.il
↑  World Migratory Bird Day, World Migratory Bird Day (באנגלית)
↑  What is World Migratory Bird Day? | World Migratory Bird Day, www.worldmigratorybirdday.org
↑  World Migratory Bird Day (@WMBD) | טוויטר, באתר twitter.com
↑  נדידת הציפורים, באתר פורטל צפרות
↑  How it all began - WMBD history | World Migratory Bird Day, www.worldmigratorybirdday.org
↑  History, World Migratory Bird Day, ‏2018-01-05 (באנגלית)
↑  Why Migratory Birds? | World Migratory Bird Day, www.worldmigratorybirdday.org
↑  BirdLife International, Why we need birds (far more than they need us), BirdLife (באנגלית)
↑  World Migratory Bird Day - 2016 | World Migratory Bird Day, www.worldmigratorybirdday.org
1 2  Birding month by month, פורטל צפרות
קאנג קק לאו

קאנג קק לאו (באנגלית: Kang Kek Leo, בקמרית: កាំង ហ្គេកអ៊ាវ; ‏17 בנובמבר 1942 – 2 בספטמבר 2020; נודע בכינוי "החבר דוץ") היה פושע מלחמה קמבודי, ממנהיגי תנועת הקמר רוז' ששלטה בקמבודיה בין השנים 1975–1979. הוא עמד בראש ענף הביטחון הפנימי של הממשלה (סנטבל) והיה מפקד הכלא הידוע לשמצה טואול סלנג (S-21), בו הוחזקו אלפי בני אדם, לצורך חקירה ועינויים, ובסופו של דבר, רובם המכריע של אסירים אלה, הוצא להורג.
לאו נמצא אשם על ידי הלשכות המיוחדות בבתי המשפט של קמבודיה (ECCC)  (אנ') בשמונה פשעים נגד האנושות וחמישה פשעי מלחמה.